Tartu Rakenduslik Kolledž

Tartu Rakenduslik Kolledž (rahvusvaheline lühend VOCO; 2021. aasta lõpuni Tartu Kutsehariduskeskus; lühendatult KHK või Tartu KHK)Tartu kutsehariduskeskus hakkab kandma Tartu rakendusliku kolledži nime. Postimees, 12. oktoober 2021. on alates 1. septembrist 2002 tegutsev Eesti suurim kutse- ja täiendõppekeskus.VOCO üldinfo

Kool annab kutseõpet põhihariduse baasil, kutsekeskharidusõpet, kutseõpet keskhariduse baasil, kutseõpet põhikoolis ja gümnaasiumis, kutsealast eelkoolitust, kutseõpet koolikohustuse ea ületanud põhihariduseta isikutele, korraldab täiskasvanute tööalaseid koolituskursuseid ja karjäärinõustamist ning pakub tooteid ja teenuseid Tartu linna elanikele.

2024. aastal alustas õpinguid Tartu Rakenduslikus Kolledžis üle 3600 õppija tasemeõppes ja 3000 õppijat täiskasvanute koolituses. Kolledžis on võimalik omandada üle 80 eriala, mis on omakorda jaotatud seitsme teemakooli alla: ilukool, ärikool, tehnikakool, ehituskool, IT-kool, toidukool ja turismikool. Koolil on kaks õppehoonet: aadressil Põllu 11 ja Kopli 1.

 Ajalugu 
Algselt Tartu Kutsehariduskeskuse nime kandnud õppeasutus moodustati kolme senise riigikooli (Tartu Ehitus- ja Kergetööstuskool, Tartu Tööstuskool ja Tartu Teeninduskool) ja ühe munitsipaalharidusasutuse (Tartu Õppekeskus) liitmisel. Tartu Kutsehariduskeskuse kui uue Tartu linna munitsipaalkooli loomisel lähtuti Vabariigi Valitsuse 12. juuni 2001. aasta otsusest "Tegevuskava kutseharidussüsteemi arendamiseks Eestis aastatel 2001–2004", mille alusel olid kolm senist riigikooli eelnevalt valitsuse ja linna kokkuleppel munitsipaliseeritud. Valitsuse otsusega suleti alates 1. septembrist 2004 Kallaste Kutsekool ja kutseõppe andmist sealsetele õppijatele jätkas Tartu Kutsehariduskeskus.Tartu Kutsehariduskeskuse arengukava 2019-2023

 Kooli nimed 

 2002–2021 – Tartu KutsehariduskeskusTartu Kutsehariduskeskuse arengukava
 alates 1. jaanuarist 2022 – Tartu Rakenduslik Kolledžhttps://haridus.postimees.ee/7359499/tartu-kutsehariduskeskus-hakkab-kandma-tartu-rakendusliku-kolledzi-nime

Direktorid
 2002–2012 – Andrus KompusSaar, Jüri. Andrus Kompus reformib Tartu kutseharidust. Tartu Postimees, 27. juuni 2002.
 2012–2018 – Andrus MõttusTartu Kutsehariduskeskuse uueks direktoriks sai Andrus Mõttus. ERR, 27. november 2012]Kohler, Vilja. Tartu kutsehariduskeskuse direktor paneb ameti maha. Tartu Postimees, 8. detsember 2017.
 2018–2019 – Tõnis Lukas
 alates septembrist 2019 – Raini JõksTartu kutsehariduskeskuse direktoriks saab senine Tartu vangla juht Raini Jõks. Tartu Postimees, 15. juuli 2019.

Tunnustus

 2006 – aasta koolitussõbralikum organisatsioon Tartumaal ja Eestis
 2008 – Eesti kutseõppeasutuste kvaliteediauhindMarju Himma. Parimad kutsekoolid on Tartus. Tartu Postimees, 1. oktoober 2008.
 2020 – peresõbraliku tööandja hõbemärgis
 2021 – Erasmus+ õpirände harta aastateks 2021–2027

Kooli õpetajate ridades on nii aasta õpetajaid kui ka Haridus- ja Teadusministeeriumi tänukirjaga tunnustatud töötajaid. Kooli õpilased saavutavad igal aastal häid tulemusi nii vabariiklikel kui ka rahvusvahelistel kutsevõistlustel.

Toetavad teenused
Koolis tegutsevad toetavate struktuuriüksustena infokogu, tugikeskus, õpilasesindus, klienditeenindus, arstiabi ja spordiosakond.

Neile lisanduvad haldustalituse, IT-talituse ja toitlustusosakonna toetavad teenused.

Viited

Välislingid
Tartu Rakendusliku Kolledži koduleht

Kategooria:Tartu koolid
Kategooria:Eesti kutsekoolid